cyanic-selkie/wikianc huggingface dataset:
Super Bowl XLI
Fjerde kvarter
Colts tok over kampen fra det punktet av. Fire plays etter avsparket hadde Colts' defensive back Bob Sanders en interception som han returnerte 38 yards til Bears' 41-yard linje. Chicagos forsvar tvingte eventuelt frem en punt, men Smith's 32-yard spark gav Bears ballen på egen 8-yard linje. Bears nådde egen 47-yard linje, men da de forsøkte å konvertere en fjerde down mistet tight end Desmond Clark en pasning som ville gitt dem en første down etter en takling fra defensive back Matt Giordano. Colts' hadde deretter åtte løp på rad med Dominic Rhodes før ballen ble gitt til Bears på downs, med kun 1:42 igjen av kampen. Fem plays senere var kampen over.
Slagelse
Historie
Da Antvorskov kloster kom til på midten av 1100-tallet, reiste folk langveisfra til klosteret for å bli helbredet av munkene. Dette var med på å sette fart på handelen i området.
Super Bowl XLI
Statistikkoversikt
Dette var det tredje Super Bowl med to spillere som løp for over hundre yards. Dominic Rhodes hadde 113 for Colts og Thomas Jones hadde 112 for Bears. Tony Dungy er det tredje til å vinne Super Bowl som hovedtrener og som spiller, etter Tom Flores og Mike Ditka.
Rama VIII av Thailand
Ananda Mahidol, i Vesten bedre kjent som Rama VIII (født 20. september 1925 i Heidelberg i Tyskland, skutt 9. juni 1946 i Bangkok i Thailand), var konge av Thailand fra 2. mars 1935 til sin død.
Super Bowl XLI
Statistikkoversikt
For Colts løp Rhodes for 113 yards og en touchdown, og tok også imot en 8-yard pasning. Addai løp for 77 yards og tok imot ti pasninger for 66 yards. Wilkins returnerte fire avspark for 89 yards og tre punts for 42 yards i det som skulle bli hans siste kamp i NFL. Adam Vinatieri ble den første kickeren noensinne til å spille i fem Super Bowls, og til å vinne fire Super Bowl-ringer. Vinatieris tre field goals og to ekstrapoeng gav ham 49 poeng totalt for sluttspillet i 2006, som var en NFL-rekord. Colts' seier var det første store idrettsmesterskapet for Indiana siden Indiana Pacers vant ABA-tittelen i 1972/73-sesongen.
Slagelse
Historie
Byen fikk kjøpstadsprivilegier av kong Erik Klipping i 1280, men allerede på et tidligere tidspunkt hadde Knut den store opprettet et fast myntsted i byen.
Rama VIII av Thailand
Biografi
Han var sønn av prins Mahidol Adulyadej og hans kone Srinagarindra. Mahidol Adulyadej var sønn av kong Chulalongkorn.
Ørje-fortene
Ørje-fortene eller Ørje befestninger er en fellesbetegnelse for to fort, Likollen fort og Ørjekollen fort som ligger ved Ørje.
Rama VIII av Thailand
Biografi
Han ble funnet skutt på sitt soveværelse i det kongelige palass, kort tid før han skulle reise til USA, før han skulle reise videre til Sveits for å fortsette sine studier. Det er fremdeles omdiskutert om han døde ved et uhell, begikk selvmord, eller ble myrdet. Blant de mystiske omstendighetene er det blant annet det faktum at han ble skutt liggende i sengen, noe som anses for å være uvanlig for mennesker som begår selvmord, og at pistolen han brukte var meget tung, og hadde en god sikringsmekanisme, hvilket utelukker at han døde på grunn av et uhell i håndteringen av pistolen.
Øystein og meg
Høsten 2001
Nye bekjentskaper var Fred og crooneren som oppholdt seg i en røykfylt pianobar, hjelpsomme Gjermund som hjelper alle han kommer over, Agent 009, en kollega av James Bond. I tillegg dukket «Kjell Inge Røkke» opp nå og da for å gi gode råd om hverdagslige ting. En annen figur gikk under navnet Spørsmål-Stein. Han stilte heller et spørsmål for mye enn et for lite.
Rama VIII av Thailand
Biografi
Han ble etterfulgt av Kong Bhumibol Adulyadej.
Slagelse
Historie
I de neste århundrene bygget man et helligåndshus og et hospital for spedalske samtidig som flere kirker skjøt opp. På 1300-tallet led byen under svartedauden og ikke mindre enn en fjerdedel av befolkningen ble revet vekk av pesten.
Ørje-fortene
Fortene ligger i Marker kommune i Viken. Fortene ble anlagt i 1902-03 for å dekke mellomriksveien, i dag E18, over Ørje som var den viktigste innfartsåren fra Sverige. Fortene var i sin tid oppsatt med 1300 mann og ansett som moderne og beskyttet av piggtrådsperringer og skyttergraver. Fra svensk side ble fortene betegnet som stormfri, de ville være meget vanskelige å innta ved infanteriangrep.
Slagelse
Historie
Mellom 1515 og 1804 ble Slagelse rammet av en rekke storbranner som ødela store deler av det helt gamle bymiljøet, men enkelte bygninger klarte seg, bl.a. en gammel kirkelade fra slutten av middelalderen som i årene 1616 og inn på 1800-tallet var latinskole i byen. Forfatterne B.S. Ingemann, Jens Baggesen og H.C. Andersen var elever på skolen.
Jernbanestrekningen København-Roskilde-Korsør kom til byen i 1856, men stasjonen ble anlagt litt nord for byen; og i 1881 anla man byparken Slagelse Lystanlæg. Egentlig stasjby ble Slagelse først i 1892 med flyttingen av stasjonen inn til byen og oppføringen av den nåværende stasjonsbygningen, tegnet av arkitekten N.P.C. Holsøe.
I 1909 ble det bygget et elverk i byen, som nesten 90 år senere, i 1995, ble til Slagelse musikkhus.
Super Bowl XLI
Statistikkoversikt
Hesters touchdown for Bears på åpningsavsparket var det første i Super Bowls historie, og den niende gangen et avspark ble returnert for en touchdown i et Super Bowl; kun tre av de ni lagene som gjorde dette vant kampen (Green Bay Packers i Super Bowl XXXI, Baltimore Ravens i Super Bowls XXXV og XLVII, og Seattle Seahawks i Super Bowl XLVIII). Hesters return videreførte også en rekke for avspark returnert for en touchdown i Super Bowls avholdt i Dolphin Stadium. Hesters og Waynes touchdowns i første kvarter var også første gang i Super Bowls historie hvor de første to touchdowns i en kamp ble scoret av spillere fra samme college (University of Miami). Jones var Bears' beste på løp med 112 yards, og tok også imot fire pasninger for 18 yards. Desmond Clark var Bears' beste receiver med seks mottakelser for 64 yards. Grossman fullførte 20 av 28 pasninger for 165 yards og en touchdown, og hadde også to interceptions, for en passer rating på 68,3. Muhsin Muhammad ble den tredje spilleren noensinne til å score en touchdown i et Super Bowl for to lag, etter Ricky Proehl og Jerry Rice.
Slagelse
Nyere historie
Etter kommunalreformen i 2007 består Slagelse kommune av fire tidligere kommuner; Skælskør, Korsør, Hashøj og den tidligere Slagelse kommune.
Super Bowl XLI
Individuelle statistikker
1Fullførte pasninger/forsøk 2Løp 3Lengste 4Mottakelser 5Antall ganger kastet til
Slagelse
Nyere historie
Slagelse har siden 1990-årene vært omtalt i mediene innenfor håndball, primært kvinnehåndball og ikke minst pga. Slagelse DT, da treneren Anja Andersen sto i spissen for laget. Klubben vant flere danske mesterskap og det europeiske klubbmesterskapet Champions League to ganger.
Ørje-fortene
Som et resultat av Karlstadkonvensjonen ble fortene demolert i 1905. Fortenes kanoner ble overført til Hegra festning. Anleggene er fortsatt i Forsvarets eie og er fredet.
Super Bowl XLI
Forbud mot tailgating
NFL mottok kritikk for sitt forbud mot tailgating under Super Bowl XLI. En talsperson for Dolphin Stadium hadde tidligere sagt at tailgating kom til å være tillatt som vanlig. NFL svarte derimot kjapt og annonserte at NFLs eiere hadde innført et forbud mot tailgating, samt at personer uten billett ikke skulle komme innen to kvartaler fra stadionet.
The Royal Tenenbaums
The Royal Tenenbaums er en komedie fra 2001 produsert av Wes Anderson. Filmen har fått gode kritikker, og fikk blant annet terningkast 6 i både Aftenposten og Dagbladet.
Ørje-fortene
Ørjekollen fort
Nordre fort eller Ørjekollen fort ligger sydvest for Ørje bro og sluser.
The Royal Tenenbaums
Handlingsreferat
Royal Tenenbaum forklarer til sine tre barn, Chas, Margot og Richie, at han og hans kone, Etheline, planlegger skilsmisse. Barna deres oppnådde stor suksess i ung alder. Chas er et geni innenfor matte og forretninger, som Royal stjeler penger fra. Margot, som ble adoptert, ble tildelt et stipend for et skuespill som hun skrev i niende klasse. Richie er et vidunderbarn og kunstner som uttrykker sin kjærlighet til Margot gjennom sine maleri. Royal tar regelmessig Richie med på utflukter uten de andre barna. Eli Cash er Tenenbaums nabo, og Richies aller beste venn.
Ørje-fortene
Lihammeren fort
Søndre fort, eller Lihammeren fort, ligger 1 km lenger syd. Fortet ble anlagt i 1902 og kunne bestryke mellomriksveien fra grensen frem mot Ørje bro.
The Royal Tenenbaums
Handlingsreferat
22 år senere blir Royal sparket ut av et hotell han har bodd på. Barna oppnår ikke samme suksess som de gjorde tidligere i livet. Richie reiser verden rundt på cruiseskip. Han skriver til Eli, og avslører sine romantiske følelser for Margot. Chas har blitt overbeskyttende mot sønnene Ari og Uzi etter hans kones Rachaels død i en fly-ulykke. Margot er gift med nevrolog Raleigh St. Clair, som hun gjemmer sin røyking fra. Ethelines tidligere regnskapsfører, Henry Sherman, ønsker å gifte seg med henne. Royal påstår at han har magekreft for å få sin kone tilbake. Etheline får barna sine hjem. Royal flytter hjem igjen, og setter opp medisinsk utstyr på Richies tidligere soverom. Royal får vite om Chas sin overbeskyttende natur, og tar med barnebarna sine på hundekamp og butikk-tyveri.
Ørje-fortene
Lihammeren fort
Mot øst stod 6,5 mm Hotchkiss mitraljøser. Videre to 10,5 cm og to 7,5 cm kanoner med tilhørende ammunisjonsnisjer. Mellom kanonstillingen var det en batterigang med overdekkede rom og skyteskår. Hele området var omgitt av kraftige piggtrådsperringer.
Savang Vatthana
Samdach Brhat Chao Mavattaha Sri Vitha Lan Xang Hom Khao Phra Rajanachakra Lao Parama Sidha Khattiya Suriya Varman Brhat Maha Sri Savangsa Vadhana (født 13. november 1907 i Luang Prabang, død 13. mai 1978? 1984?), oftest kjent som Savang Vatthana eller Sisavang Vatthana, var den siste kongen av Lao (fra det laotiske Khun Lo-dynastiet). Han styrte fra 1959, etter faren Sisavang Vongs død, fram til han ble tvunget til å abdisere i 1975, etter det rojalistiske nederlaget mot den kommunistiske bevegelsen Pathet Lao ledet av Kaysone Phomvihane i borgerkrigen i Laos.
Slagelse
Geografi
Slagelse ligger ved motorveien Europavei 20 og er samtidig et østdansk jernbaneknutepunkt, dels mellom Odense og København, dels mellom byen selv og Tølløse på Nordvestsjælland.
Ørje-fortene
Eksterne lenker
Flyfoto av Nordre fort
Savang Vatthana
Kong Savang Vatthana var ikke i stand til å styre det politisk ustabile landet, og etter nederlaget i borgerkrigen ble familien hans send til en omskoleringsleir av den nye regjeringen. Det ble først meldt om at Savang Vatthana og hans dronning Khamphoui sammen med kronprins Vong Savang ble drept i 1978, men Kaysone Phomvihane hevdet han døde i 1984. Hans yngste sønn Sauryavong Savang ble det nye overhodet for den laotiske kongefamilien etter hans død.
Slagelse
Geografi
Byen ligger ca. 18 kilometer fra Korsør og Storebæltsbroen. Etter Kommunalreformen er kommunen kjennetegnet ved en rekke større bysentre innenfor et område på 567 km².
Eksterne lenker
Slagelse Slagelse Slagelse Slagelse Slagelse Slagelse
The Royal Tenenbaums
Handlingsreferat
Eli, som Margot har hatt en affære med, forteller henne at Richie elsker henne. Royal oppdager forholdet og motsetter seg Margots behandling av Raleigh. Richie ansetter en privatetterforsker for å overvåke Margot. I mellomtiden forsøker Henry å undersøke Royal's påstander om kreft, oppdager at sykehuset han skal ha fått behandling ved er stengt, legen hans ikke eksisterer, og at kreft-medisinen bare er godteri. Han samler familien sin for å avsløre at Royal har løyet om sin sykdom. Etterpå flytter Royal ut igjen.
Richie og Raleigh mottar deretter en rapport fra en privatetterforsker angående Margot, som avslører hennes historie med røyking og seksuell promiskuitet. Richie forsøker senere å begå selvmord, og havner på sykehus. Richie ønsker å bekjenne sin kjærlighet til Margot, og de deler et lidenskapelig kyss. Senere lanserer Margot et nytt teater-stykke hun har funnet på, inspirert av familien og deres tidligere hendelser.
Super Bowl XLI
Forbud mot visninger av kampen i kirker
NFL ble også kritisert for å ha truet kirker med søksmål dersom de arrangerte sine egne Super Bowl-fester. Rachel L. Margolies for NFL sendte et brev til den baptistiske kirken i Fall Creek Place i Indianapolis med krav om at kirken avlyste sin fest og fjernet navnet Super Bowl, som er varemerket, fra nettsidene sine. Hun sa at kirken ikke hadde lov å bruke «Super Bowl» da dette brøt varemerkelover, ikke kunne ta inngangspenger da dette brøt opphavsrettslover, ikke kunne vise kampen med en prosjektor (kun tillatt med en TV som er maks 55 tommer), og kunne ikke «promote a message» i sammenheng med kampen. Kirken i Fall Creek hadde også planlagt å vise en ekstra video hvor Colts' trener Tony Dungy og Bears' trener Lovie Smith snakket om kristendom. Rachel L. Margolies skrev at «While this may be a noble message we are consistent in refusing the use of our game broadcasts in connection with events that promote a message, no matter the content.» Sportsbarer kunne vise kampen, samt andre bedrifter som vanligvis hadde visninger av idrettsarrangementer da de ikke tok inngangspenger og ikke satte egne preg på sendingen.
The Indianapolis Star skrev om saken, og pastorer i hele USA begynte snarlig å avlyse sine arrangementer. NFL ble utsatt for dårlig publisitet, og ble blant annet kalt for «No Fun League». På Countdown with Keith Olbermann ble NFL tildelt sølv i kategorien «Worst Person in the World» 2. februar 2007.
Som respons på den dårlige pressen publiserte NFL en pressemelding som forklarte forbudet, hvor de påpekte at de ikke hadde spesifikke regler mot at kirker kunne arrangere Super Bowl-fester, så lenge de ikke tok inngangspenger og viste kampen på «a television of the type commonly used at home». Pressemeldingen beskrev ikke forbud mot å inkludere andre budskap i sammenheng med kampen, eller bruk av navnet «Super Bowl».
Tomas Brolin
Brolin startet karrieren med GIF Sundsvall i 1986. I 1990 gikk han til IFK Norrköping, og deretter til italienske Parma. Dette året mottok Brolin for første gang Guldbollen, kåret til årets beste svenske fotballspiller.
I november 1994 pådro Brolin seg en alvorlig ankelskade under en EM-kvalifiseringskamp mot. Tilbake fra skaden slet han med å spille seg tilbake til plass på laget i.
Skaden Brolin pådro seg i Parma fortsatte skape problemer for ham, og mot slutten av april 1996 ble han tvunget til å operere foten igjen. I september 1996 gikk han på et tre måneders utlån til FC Zürich. Samme måned tok George Graham over jobben som manager hos Leeds. Brolin og den særdeles autoritære Graham kom raskt på kant med hverandre. I november 1996 gikk en overgang til i vasken da Brolin ikke bestod den medisinske testen. I januar 1997 hentet Parma ham tilbake på lån ut sesongen, men valgte etter sesongslutt å avstå fra å kjøpe ham. I juli 1997 dro Leeds på treningsleir til Östersund uten at Brolin fikk være med. Overganger til og  gikk i vasken før Brolin 28. oktober 1997 kom til enighet med Leeds om å avslutte kontrakten som ville utløpt 30. juni 1998.
Brolin kom senere tilbake til England for et halvt års opphold hos Crystal Palace.
Brolin spilte 47 landskamper for Sverige og scoret 26 mål.
Hanne
Hanne er en kortform av kvinnenavnene Johanne eller Johanna. Disse har opprinnelse i mannsnavnet Johannes som betyr «Gud er nådig». Hanne kan også være en variant av Hanna som betyr «nåde».
Utbredelse
Hanne er et svært vanlig navn i Danmark og er også mye brukt i Norge.
Tabellen nedenfor gir en detaljert oversikt over populariteten til navnet Hanne i noen av de landene hvor statistikk er tilgjengelig.
Kjente personer med navnet
Personene i listen er ordnet kronologisk etter fødselsår.
Krabben med de gyldne klør
Krabben med de gyldne klør (fransk originaltitel: Le Crabe aux pinces d'or) er et tegneseriealbum i serien Tintins opplevelser skrevet og illustrert av Hergé fra Belgia. Albumet handler, som alle de andre albumene i serien, om reporteren Tintin. Det var også det albumet som introduserte Kaptein Haddock.
Krabben med de gyldne klør var det niende albumet i serien og ble utgitt i 1941.
Handling
Tintin blir informert av Dupond og Dupont om en sak som involverer en beruset mann, som kort tid senere blir funnet drept, med en papir-bit fra det som ser ut til å være en boks med krabbe-kjøtt med ordet "Karaboudjan" skriblet på. TinTins påfølgende etterforskning og kidnappingen av en japansk mann som er interessert i å gi ham et brev, fører Tintin til et skip kalt Karaboudjan, hvor han blir bortført av et syndikat av kriminelle som har gjemt opium i krabbe-boksene. Tintin klarer å stikke av fra det låste rommet, og Tintin slår ut en mann som er sendt for å bringe ham mat. Han etterlater mannen bundet og kneblet i rommet.
Tintin møter kaptein Haddock, en alkoholisert sjøkaptein, som blir manipulert av sin førstestyrmann, Allan, og er fullstendig uvitende om mannskapets kriminelle aktiviteter. Tintin gjemmer seg i et skap under sengen og beseirer Jumbo, en annen sjømannen - samtidig som Allan tror at Tintin har kommet seg inn i lagerrommet. Tintin og kaptein Haddock unnslipper fra skipet i en livbåt etter å ha sendt en melding til politiet om lasten, og et sjøfly forsøker å angripe dem. Tintin og kapteinen kaprer flyet, binder fast pilotene og prøver å nå Spania. Men Haddocks berusede oppførsel under en storm, får dem til å krasjlande i Sahara - hvor resten av mannskapet stikker av.
Bergen Handelsgymnasium
Bergen Handelsgymnasium (BHG) var en fylkeskommunal videregående skole i Kalfarveien i Bergen sentrum. Skolen ble åpnet i 1904 med formålet å gi en tidsmessig utdanning i næringslivsfag og økonomi. Skolen var en privat stiftelse drevet med fondsmidler, skolepenger og kommunal støtte, frem til Hordaland fylkeskommune overtok driften i 1976. Siden ble skolen drevet som et vanlig gymnas, med spesielt fokus på økonomiske fag og språk. Den 11. desember 2012 besluttet fylkeskommunen at skolen skulle legges ned etter skoleåret 2013/2014. 20. juni 2014 ble dermed den siste skoledagen på Bergen Handelsgymnasium etter 110 år i drift. Skolevirksomheten ble da overflyttet til nye Amalie Skram videregående skole.
Skolen ble 4. januar 2016 omgjort til et voksenopplæringssenter underlagt Bergen katedralskole, med ca. 500 elever.
Opplæringstilbud
Skolen tilbød følgende utdanningsprogrammer og programområder (2013):
Programmet for medier og kommunikasjon ved skolen var et av de mest populære i landet.
Skolerevy
Siden hundreårsjubileet i 2004 var det årlig satt opp revy på Bergen Handelsgymnasium. For å delta i revyen ble det holdt auditioner, og bare noen få ble valgt. Revyen ble sett på som en av de store revyene ved videregående skoler i Bergen. Revyen hadde blant annet et eget band, dansere, skuespillere, teknikere, fotografer, manusforfattere og en gruppe som sørget for økonomi.
Historie
‎Det eksisterte handelsutdanning i Bergen på hele 1800-tallet, men først i 1904 ble Bergen Handelsgymnasium opprettet. Den ble tegnet av arkitekt Jens Zetlitz Monrad Kielland som var nevø av den kjente forfatteren Alexander Kielland. Formålet med skolen var å gi ungdom en tidsmessig utdannelse i næringslivsfag og økonomi. Det er bakgrunnen for at skolen også i dag er spesielt sterk i økonomi og språk. I de senere år er reiseliv, markedsføring, realfag og mediekunnskap blitt en naturlig del av skolens fagtilbud. Skolen var en privat stiftelse fra 1904 med representanter for Bergen kommune og handelsnæringen i Bergen i styret. Den ble drevet ved hjelp av fondsmidler, skolepenger og kommunal støtte. Hordaland fylkeskommune overtok driften av BHG i 1976.
Til å begynne med var utdanningen ved skolen toårig, men allerede i 1912 ble det mulighet til å ta et tredje år, en høyere avdeling. I 1927 kom det første studentfagkurset i gang, et studium som skulle gi en ettårig utdannelse på linje med handelsgymnaset. Skolen hadde også et ettårig ettermiddagskurs for kvinner. I 1952 ble dette ble avløst av en ettårig sekretærskole for studenter på dagtid. Både det ettårige studentfagkurset og den ettårige sekretærskolen ble avsluttet i 1995. All postgymnasial utdanning skulle fra da av ligge under høgskolesystemet.
Perioden fra 1953 til 1981 var på mange måter glanstiden for handelsgymnaset. Elevene fikk en god økonomisk yrkesutdanning samtidig som de fikk studiekompetanse. Etter 1981 har de økonomiske fagene vært på vikende front, og realfag og nye fag som mediekunnskap er blitt en naturlig del av skolehverdagen.
I 1994 ble Bergens Handelsgymnasium slått sammen med Anton Johannessens videregående skole, som hadde studieretning for handel og kontor. Dette medførte en økning i det økonomiske fagtilbudet ved skolen. Skolen fikk da 700-800 elever og var lokalisert på to steder inntil leieforholdet i Nygaten opphørte i 2000. Deretter ble elevtallet ved skolen redusert til rundt 450. Hordaland fylkeskommune vedtok i desember 2012 at skolen skulle flyttes til Amalie Skram videregående skole fra august 2014.
Alumni
Av kjente personer som har gått på Bergen Handelsgymnasium kan man nevne, Herman Friele (politiker), Arne Skauge (politiker), Svein Alsaker (politiker), Sissel Kyrkjebø (vokalist), Audun Lysbakken (politiker), Hilmar Reksten (skipsreder), Peter Christian Frølich (politiker), Claus Helberg (motstandsmann), Helge Andre Njåstad (politiker) og Thomas S. Falck (forretningsmann).
Gordon setter
Gordon setter er kullsvart med markante partier med mahogni- eller kastanjefarge på poter og nedre del av beina, snuten, halsen og to flekker på brystet. I tillegg en flekk over hvert av øynene. En liten del hvitt på brystet er tillatt. Uvanlig nok finnes det røde Gordonsettere (må ikke forveksles med Irsk setter), født av normalfargede foreldre. Pelsen er rett, eller lett bølget.
Bruksområde
Gordon setter er en typisk jakthund og en ypperlig fuglehund, men krever tålmodighet hos sin eier i opplæringensperioden. Den søker gjerne ikke like vidstrakt som de andre setterne, men regnes som dyktig og energisk, og skal være spesielt godt utrustet å for jakte på storfugl i skogen, men også rype i fjellet. Den er god til sporsøk takket være den eksepsjonelle luktesansen, men også til å reise byttet og apportere i etterkant.
Gordon setter er dessuten er ypperlig familiehund, spesielt for folk som er glade i å ferdes mye ute i naturen.
Lynne og væremåte
Gordon setter er en tøff og utholdende hunderase som trenger mye mosjon for å trives maksimalt. Den er rolig av natur, regnes som lett å håndtere og skal være flink med barn. Individer fra slekter med meget sterk jaktlyst kan bli noe egenrådige. Pelsen krever normalt vedlikehold, men må undersøkes jevnlig for flått, midd og lignende.
Annet
Rasen regnes som sunn og har et generelt godt gemytt.
C Moon
«C Moon» er en sang av Paul McCartney og hans gruppe Wings. Sangen ble utgitt som singel i 1972.
Sangen var opprinnelig B-siden til «Hi Hi Hi», men da «Hi Hi Hi» ble bannlyst fra radiostasjoner som BBC ble «C Moon» spilt i stedet. Dette førte til at også den ble en stor hit. Den klatret helt opp til plass nummer 3 på de britiske singellistene.
OBOS-ligaen
OBOS-ligaen er den nest øverste divisjonen i norsk herrefotball. Ved overgangen til 1991 ble navnet endret fra 2. divisjon til 1. divisjon. Foran 2005-sesongen inngikk Norges Fotballforbund en avtale med Adecco som hovedsponsor for divisjonen. Sponsoravtalen innebar at Adeccoligaen var divisjonens offisiele navn fram til avtalen utløp i 2013. I 2014 stod 1. divisjon uten sponsor. Fra 2015 er det offisielle navnet OBOS-ligaen, etter at OBOS inngikk en sponsoravtale.
Serien
Det er totalt 16 lag i ligaen. Det spilles 15 hjemmekamper og 15 bortekamper fra april til november. Ved slutt av sesongen rykker de to beste opp til Eliteserien. Lagene som ender fra tredje- til sjetteplass, spiller etter sesongslutt kvalifisering mot laget som ble nummer 14 i Eliteserien om en plass i den øverste divisjonen. 15. og 16. plass rykker direkte ned til 2. divisjon, mens 14. plassen spiller kvalifisering mot 2. plassen i 2. divisjon.
Historie
Fram til 1996 besto 1. divisjon av to avdelinger, og fram til 1990 het serien 2. divisjon. Lagene i fet tekst vant kvalifiseringen og rykket opp.
Sponsoravtaler
I forkant av sesongen 2015 ble det inngått en seksårsavtale med boligbyggelaget OBOS. I perioden 2015 til 2020 får 1. divisjon navnet OBOS-ligaen. I september 2022 ble avtalen forlenget med nye fire år.
Den offisielle balleverandøren for divisjonen er Umbro, som den 20. februar 2020 signerte den aller første kontrakten om å levere offisielle baller til OBOS-ligaen. Den toårige avtalen begynte fra starten av 2020-sesongen.
Danmarks politi
Danmarks politi er en statlig myndighet som har ansvar for å opprettholde ro og orden og bekjempe kriminalitet i Danmark. Politiets arbeid reguleres av politiloven, som trådte i kraft 1. august 2004.
Politiet består av Rigspolitiet, som ledes av Rigspolitichefen, og 12 geografiske politikretser som hver ledes av en politidirektør. Politidirektørene er normalt utdannet jurist, men det er intet lovkrav om dette. Hver politikrets er organisert i ordenspoliti og kriminalpoliti. Politiets Efterretningstjeneste er underlagt Rigspolitichefen.
Det samlede personale i dansk politi utgjør omkring 14 000 ansatte, fordelt på 625 jurister, 11 000 polititjenestemenn, 1 700 funksjonærer og 650 sivilt ansatte og elever.
Jegerne
Jegerne (originaltittel: Jägarna) er en svensk dramathriller- og kriminalfilm fra 1996 regissert av Kjell Sundvall. Hovedrollene spilles av Rolf Lassgård, Lennart Jähkel, Helena Bergström og Jarmo Mäkinen.
Jegerne er en mørk thriller og har blitt beskrevet som en dyster studie av primitiviten og degenereringen i et lummert og lite svensk bygdesamfunn med fremmedhat, trangsyn og menneskelig forfall. Filmen ble en av de største svenske filmsuksesser noensinne.
I 2011 kom en oppfølger: Jegerne - Falske spor. Også denne er regissert av Kjell Sundvall og har Rolf Lassgård i hovedrollen.
Handling
Etter mange år som politietterforsker i Stockholm, vender Erik (Rolf Lassgård) tilbake til hjembygda, et lite sted langt oppe i Norrland. Han blir først tatt imot som hjemvendt helt, men da han etter hvert oppdager sprekker i den idylliske landsbygdfasaden, og hans ryggmargsrefleks tvinger ham til å ta affære, går det galt. Hans populariteten synker raskt når han blir litt for ivrig i tjenesten og prøver å oppklare en neddysset tjuvjakt av rein. Han skjønner etterhvert at tilpasning til dette kompliserte nettverk og de uskrevne regler er viktigere enn paragrafer. Folk flest er nemlig fornøyde med sitt trygge, lille sted og er full av fordommer om og frykt for det fremmede. Det viser seg snart at hele bygda er involvert i lyssky virksomhet, virksomheter som forgrener seg langt inn i hans egen familie.
Om filmen
Jegerne ble en av de mest suksessfulle svenske filmene noensinne og fikk god mottakelse av filmanmelderne. Den fikk terningkast fire både av Dagbladets og VGs anmeldere. Dagbladets anmelder skrev følgende om filmen: «Når det kommer noe så sjeldent som en thriller fra det høye nord, er det morsomt å melde at den faktisk fungerer». VGs anmelder skrev følgende: «Det er også den mørkeste, mest depressive film vi har fått hit tillands på lenge – en dyster studie av primitiviten og degenereringen i et lummert og lite norrlandsk bygdesamfunn med fremmedhat, trangsyn, kulturløshet og materielt og menneskelig forfall».
Priser og nominasjoner
Kjell Sundvall vant i 1997 en Guldbagge for regien på filmen – og Lennart Jähkel for beste mannlige birolle. Jegerne ble i tillegg nominert til en Guldbagge i kategoriene beste film, beste foto, beste manus og beste mannlige hovedrolle (Rolf Lassgård).
Nepal Kamyunishta Parti (Marksbadi Leninbadi) (1998)
Nepal Kamyunishta Parti (Marksbadi Leninbadi) (1998) (Communist party of Nepal (marxist-Leninist) – Nepals Kommunistiske Parti (marxist-leninistisk)) var et kommunistisk parti i Nepal som eksisterte mellom 1998 og 2002.
Partiet tok det samme navnet til et parti som eksisterte mellom 1978 og 1991. Dette tidligere NKP (ML) var 1990-tallets viktigste kommunistparti, og det største partiet blant dem som stifta Nepals nmye store, moderate kommunistparti i 1991
Partiet oppsto ved at landets største parlamentariske kommunistparti NKP (Ekikrit Marksbadi ra Leninbadi) (vanligvis kalt UML blei sprengt. Splittelsen var den alvorligste UML  har opplevd. UML var største parti  i parlamentet etter valget i 1994, nå gikk 46 av 88 i parlamentsgruppa til det nye NKP(ML). Store deler av partiorganisasjonen fulgte med,  bl.a.  et flertall av medlemmer i Kathmandudalen.
De to viktigste lederne av utbruddet var Bamdev Gautam og C.P. Mainali.
Mainali var tidligere leder i Jhapeli-gruppa og første generalsekretær (leder) i det opprinnelige NKP(ML). Gautam var UMLs partileder Madhav Kumar Nepals viktigste rival.
Mange kjente partiledere fulgte også med over. Blant dem var UMLs førte partipresident, Sahana Pradhan.
Utenomgalaktisk astronomi
Utenomgalaktisk astronomi er den grenen av astronomien som omhandler objekter utenfor vår egen galakse, Melkeveien. Med andre ord er det studier av alle astronomiske objekter som ikke er dekket av galaktisk astronomi.
Nepal Kamyunishta Parti (Marksbadi Leninbadi) (1998)
Men samtidig var flere av utbruddets arkitekter sjøl hovedansvarlige for UMLs høyredreining, bl. a. Gautam. Deres politiske motiver var også uenighet om regjeringskoalisjoner, der flere NKP(ML)-ledere ønska å alliere seg med fløyer innafor det høyreorienterte promonarkistiske partiet RPP,  og personlig rivalisering.
Utenomgalaktisk astronomi
Etter som instrumenteringen er blitt bedre kan fjernere objekter nå bli undersøkt i detalj. Det er derfor nyttig å dele denne grenen inn i nær utenomgalaktisk astronomi og fjern utenomgalaktisk astronomi. Førstnevnte undergren beskriver studiet av objekter som galakser i vår egen lokale gruppe, som er nær nok til at detaljerte analyser av innholdet (for eksempel supernovarester og åpne stjernehoper) er mulig. Sistnevnte undergren beskriver studiet av objekter som er tilstrekkelig langt unna til at bare de mest lyssterke objektene er observerbare.
Nepal Kamyunishta Parti (Marksbadi Leninbadi) (1998)
Partiet blei derfor kritisert for å stå for ei blanding av venstre- og høyreopposisjon til UML.
Utenomgalaktisk astronomi
Noen av temaene er:
Nepal Kamyunishta Parti (Marksbadi Leninbadi) (1998)
NKP(ML) deltok i G. P. Koiralas samlingsregjering høsten 1998. Da partiet gikk ut i september etter krangel om politikk og ministerposter, utskreiv Koirala nyvalg, og allierte seg med UML fram til valget.
Parlamentsvalget i 1999 blei en katastrofe for det nye NKP(m-l). Det fikk 6,4% av stemmene,  men ingen representanter. Tre mindre kommunistpartier som hver fikk færre stemmer kom derimot inn.
NKP(ML) var av de kommunistpartiene som i hemmelighet møtte maoistopprørerne i NKP (Maobadi) i India høsten 2001
Etter at krigen mot maoistene blussa opp igjen og unntakslover blei innført seinere på høsten,  gjenforente NKP(ML) seg med UML i januar 2002. De fleste kjente lederne gikk tilbake til morpartiet, blant dem Bam Dev Gautam og Sahana Pradhan.
Et mndretall leda av Mainali ville ikke være med. De opprettholdt et lite NKP(ML), som ofte kalles NKP (ML) (2002) for å unngå forvekslinger med de to  tidligere partiene med samme navn. Dette partiet eksisterer fortsatt.
Assens (by)
Assens er en by og tidligere kjøpstad på Fyn i Assens kommune, og ligger ved Lillebælt. Den er administrasjonssenter for kommunen og hadde 6,209 innbyggere i 2018.
Assens var fra middelalderen det primære overfartssted til Sønderjylland. Jernbanen fra Tommerup ble anlagt i 1884. Byens kirke – Vor Frue kirke – er fra 1400-tallet.
Hiv-test
En hiv-test foretas for å finne ut personen som testes er smittet av hiv-viruset. Testen utføres ved å ta en enkel blodprøve av vedkommende, og resultatet får man som regel vite etter bare noen dager. I Norge har man hiv-testet alle blodgivere siden 1985, i tillegg til at alle som f.eks. skal donere organer testes.
Tidligere reagerte en hiv-test kun på kroppens antistoffer, men det tar lang tid før kroppen danner slike antistoffer. Selv om det i gjennomsnitt tar cirka fire uker, kan det gå opptil ett år før smitte kan utelukkes.
Nyere tester reagerer imidlertid både på antistoffer og antigener (selve viruset). Det gjør at man allerede etter bare tre uker kan være relativt sikker på testresultatet. Etter seks uker regnes testen som helt sikker.
Hertfordshire
Hertfordshire (uttales som Hartfordshire, forkortes Herts) er et grevskap i England. Det tilhører regionen Øst-England, og regnes med blant Home Counties. Det grenser mot Stor-London, Essex, Buckinghamshire, Bedfordshire og Cambridgeshire. Administrasjonsbyen er Hertford.
Store deler av Hertfordshire er en del av Londons pendlerbelte.
Historie
I romersk tid lå en av de viktigste byene i romersk Britannia der, nemlig Verulamium (på samme sted som dagens St. Albans).
Hertfordshire var opprinnelig det området som var underlagt en festning bygget i Hertfor i 913 under Edward den eldre. Navnet Hertfordshire forekommer i Den angelsaksiske krønike.
I 1613 ble den menneskeskapte elven New River åpnet, med startpunkt i Hertfordshire. Den ble anlagt for å skaffe rent drikkevann til London.
I 1965 ble Barnet overført til Stor-London, men samtidig ble Potters Bar og South Mimms overført fra Middlesex.
Moselik
Et moselik eller myrlik er levninger av et menneske funnet i en myr. Slike levninger er gjerne godt bevarte på grunn av fravær av nedbrytende oksygen, og tilstedeværelsen av konserverende aktive stoffer i myren. Et moselik har gjennomgått en naturlig mumifisering. Et av de best kjente moselik er Tollundmannen som er funnet nær Silkeborg i Jylland, og kan sees i Silkeborg Museum. Den best bevarte skal være Grauballemannen som kan sees på Moesgård Museum.
Både Tollundmannen og Grauballemannen er drept, og det er usikkert om de er henrettet som straff for forbrytelser, eller som en ofring.
Hans Magnus Enzensberger
Hans Magnus Enzensberger (født 11. november 1929 i Kaufbeuren, i Tyskland, død 24. november 2022 i München) var en tysk dikter, forfatter, oversetter og redaktør, også kjent under psevdonymet Andreas Thalmayr samt under navnene Linda Quilt, Elisabeth Ambras samt Serenus M. Brezengang.
Enzensberger var svært produktiv og omtales som en av Tysklands viktigste intellektuelle etter andre verdenskrig, på linje med Günther Grass og Martin Walser. Enzensberger skrev dikt, essay, romaner, var journalist og drev omfattende redaktørarbeid. Han tilhørte den politiske venstresiden på 1960-1970-tallet og hadde en grunnleggende antiautoritær holdning. I Norge er han særlig kjent for Norsk utakt (1984) med 19 små stykker på til sammen 100 sider. Boken skapte debatt og blir regnet som et særlig interessant utenfrablikk på Norge. «Eg trur han lurer oss» var Hans Skjervheims kommentar; Skjervheim mente Enzensbergers beskrivelse ikke var realistisk.
Bakgrunn
Enzensberger hadde tre yngre brødre, blant andre engelskfilolog Christian Enzensberger, professor i engelsk litteratur, og det tidligere medlemmet av kollektivet Kommune 1, Ulrich Enzensberger. Han vokste opp i en borgerlig familie. Faren var ingeniør og spesialist på telekommunikasjon.
Han ble utvist fra Hitlerjugend på grunn av ulydighet. På slutten av andre verdenskrig (1944, 15 år gammel) ble han innrullert i Volkssturm og deserterte i krigens sluttfase.
Han var først gift med norske Dagrun Kristensen og senere med Maria Makarova fra Russland. Han bodde for det meste i München.
Virke
Fra 1965 til 1975 ga Enzensberger ut tidsskriftet Kursbuch (kursbok). Enzensberger hadde stor innflytelse på studentbevegelsen med sine verk (spesielt Kursbuch). I 1968 hevdet han i foredrag han holdt i California, at retten til kritikk kun er en amerikansk luksus, på linje med konsumgoder. Fra 1985 ga han ut bokserien Die Andere Bibliothek (det andre bibliotek).
Spesielt med teksten Baukasten zu einer Theorie der Medien (Byggeklosser for en teori om medier), utgitt i 1970, analyserte Enzensberger fjernsynet og andre medier. Han betegnet de elektroniske mediene som en hovedkraft for bevissthetsindustrien, og tilla dem en omfattende styrings- og kontrollfunksjon i det senindustrielle samfunnet. Enzenbergers mål er en sosialistisk teori om mediene.
Han ble bekymret over sosialistenes tilbakeholdende forhold til mediene. Isteden forlangte han en frigjørende omgang med dem. Han så et problem med det han kalte undertrykkende mediebruk: Et sentralstyrt program med en sender og flere mottagere, som passiviserer og avpolitiserer konsumentene. Innholdet blir produsert av spesialister, som igjen kontrolleres av eiere eller byråkratiet. Enzensberger ser likevel mye større muligheter for de elektroniske mediene. En frigjørende mediebruk vil gjøre hver mottager også til sender. Tekniske hindre er kunstig skapte. Ved å oppheve disse hindrene vil massen bli mobilisert og politisk inkludert. Den forretningsmessige kontrollen vil ikke bare komme fra ett sted, men via en selvorganisert forening.
I 1987 brukte han begrepene «Ossie» (beboer i det daværende Øst-Tyskland) og «Wessie» (beboer i det daværende Vest-Tyskland) i prosabindet ''Ach, Europa! Wahrnehmungen aus sieben Ländern (Akk, Europa! Observasjoner fra syv land''). I en fiktiv reiseberetning gjennom Europa i 2006 beskrev han i et kapittel en fredelig gjenforening av Tyskland, der Ossies og Wessies dog er dødsfiender.
I hans Gesammelten Zerstreuungen (Samlede adspredelser) 1988 kalte han fjernsynet for nullmedium.
Enzensberger bodde i Norge fra 1956 til 1964, de første åra på Stranda og senere på Tjøme. Nesten hver sommer i 30 år tilbrakte han hos sin datter Tanaquil på en gård i Valdres. Norsk utakt, eller «Norwegische Anachronismen» som den het på tysk, ble en bestselger i norsk utgivelse. Enzensberger skrev at "Norge er i dag Europas største folkemuseum, men på samme tid et kjempemessig fremtidslaboratorium." Det er blitt hevdet at den er noe av det mest innsiktsfulle som er skrevet om Norge i etterkrigstiden, og blir fortsatt sitert. Boken ble til etter en reise gjennom Norge våren 1984, og hvor han blant annet diskuterer selve ideen om «utakt», om at en nasjon kan være ute av takt med seg selv eller andre. «Kanskje er det først etter en tur til Berlin at man finner på å spørre hvorfor Oslos mest prangende rytterstatue, midt foran Slottet, fremstiller en svensk konge.»
Enzensberger arbeidet sammen med filmskaperen Peter Sehr på en filmatisering av livet til Georg Christoph Lichtenberg.
Enzensberger var litteraturreporter og gjorde blant andre Ryszard Kapuscinski kjent i Tyskland.
St. Olafs kirke (Balestrand)
Historie
På den siste halvdelen av 1800-tallet var Balestrand en populær plass for engelske turister. En av disse var den engelske prestedatteren og klatrepioneren Margaret Sophia Green. Hun trivdes svært godt både med de norske fjellene og med nordmenn, og giftet seg i 1890 med Knut Kvikne, hotelverten på Kviknes Hotel i Balestrand. Margaret fikk tuberkulose, og døde i 1894. På dødsleiet fortalte hun mannen sin at hun hadde en drøm om at det skulle bygges en engelsk kirke i Balestrand.
Knut Kvikne fikk skilt ut en tomt fra Kvikne hotel sin store tomt, og med hjelp av generøse pengegaver fra to amerikanske kvinner kunne byggingen ta til. Kirken ble vigslet bare tre år etter Margaret sin død.
Bygningen
Kirken ser fra utsiden ut som en stavkirke, men med liggende panel. Den har to spir, ett over koret og ett over takrytteren midt på kirkeskipet. Takrytteren er dekorert med to dragehoder. Selve koret er apsisformet.
Glassmalerier
I koret er det ni glassmalerier med helgenmotiv. Av disse helgenene er det tre norske helgener; St. Olav, St. Hallvard og St. Sunniva. De andre er Maria, Jesu mor, St. Columba, St. Clemens, St. Margaret, St. Svithun og Sankt Georg.
Fane med bilde
Kirken har en fane med bilde av St. Olav. Fanen er sannsynligvis fra 1897.
Næstved
Næstved er en gammel kjøpstad og stasjonsby på Sydsjælland i Danmark som ligger ved utløpet av elven Suså. Den har 44,996 innbyggere (2023) og er med det Sjællands femte største by.
St. Olafs kirke (Balestrand)
Portrett av Margaret Sophia Green Kvikne
Like innenfor inngangsdøren henger et malt portrett av Margaret Sophia Green Kvikne, som ble navnet hennes etter at hun giftet seg.
Næstved
Næstved ligger i Næstved kommune hvor den også er administrasjonssenter og tilhører Region Sjælland. Den er stasjonsby på Sydbanen og jernbaneknutepunkt mellom København og Nykøbing Falster, samtidig med at den har togforbindelse til andre sjællandske byer. Næstved stasjon åpnet i 1870 i forbindelse med anleggelsen av jernbanen. Byen har også en havn med utløp i Karrebæk Fjord.
St. Olafs kirke (Balestrand)
Minneplate i messing
Minneplaten har inskripsjonen The Mountains shall bring Peace. Dette er hentet fra Salme 72, og var et svært viktig bibelvers for den klatreinteresserte Margaret.
Næstved
Navnet Næstved er dannet av leddet næs (halvøy) og tved, «rydning».
St. Olafs kirke (Balestrand)
Bruk i dag
Kirken blir brukt til anglikanske gudstjenester på engelsk i sommerhalvåret. Hver søndag er det da tre gudstjenester. Det er også gudstjenester i ukedager og på helgendager når det er prester tilstede.
Næstved
Historie
Byen ble offisielt grunnlagt i 1140, men sannsynligvis har det vært bebyggelse på stedet allerede siden 400-tallet. Den fikk kjøpstadsrettigheter i 1140, og ble etter hvert et viktig religiøst sentrum med flere klostre i eller ved byen. Benediktinerne opprettet det såkalte «Skogsklosteret» (dansk: Skovkloster) som i dag er Herlufsholm kostskole. Også dominikanerne og fransiskanerne hadde klostre her.
St. Olafs kirke (Balestrand)
Bruk i dag
Kirken blir drevet av gaver fra turistene, og prestene som tjenestegjør i kirken er engelske prester som jobber gratis. Kvikne hotel gir dem gratis kost og losji, noe de har gjort siden kirken ble vigslet.
Kirken ligger under biskopen av Gibraltar. Denne biskopen har sete i London og har ansvar for alle kirkesogn utenfor Storbritannia. I Norge er det hovedpresten av de anglikanske prestene som har det lokale ansvaret.
Næstved
Historie
1200-tallet var en urolig tid for Næstved. Fyrst Jarimar av Rügen og dronning Margarete Sambiria av Danmark utkjempet et slag utenfor byen ca. år 1260, der opptil 10 000 sjællandske bønder skal ha mistet livet. I tillegg herjet bybranner i 1271, 1280 og 1297. Nesten hele Danmark var på denne tiden pantsatt til ulike tyske stormenn. Som et ledd i kampen for å samle landet på danske hender stormet Valdemar Atterdag i 1345 noen festningsverk sør for byen som het Husvolden. Etter dette gikk det framover med Næstved. Byen lå gunstig til i forhold til de tyske hansabyene og kunne nyte fruktene av økt handel.
De gode tidene varte til innpå 1600-tallet, da nye kriger (denne gang mot svenskene) førte til synkende folketall og stagnasjon. Oppgangstidene kom igjen med jernbanen, som åpnet i 1870.
Vennskapsbyer
Næstved har følgende vennskapsbyer:
Herlufsholm
Herlufsholm er en av Danmarks eldste kostskoler, og ligger landlig til ved Næstved, like ned til elva Suså. Her ble benediktinerklosteret Skovkloster opprettet i 1135. Etter reformasjonen overtok kongen Skovkloster, og etter et makeskifte med nåværende Frederiksborg slott ble Herlufsholm omgjort til skole av Herluf Trolle i 1565. Herlufsholm Gods er på 11 320 mål.
Som en av de eldste kostskolene i verden, og den eldste i Danmark, er det sterke tradisjoner og tilhørende ritualer. Årets to største begivenheter er Trolle-morgen, da Herlovianerne minnes Herluf Trolles fødselsdag, og Fugleskydningen, når gamle og nye elever kommer på besøk med sine familier. Selve skytingen er med pil og bue mot en trefigur.
Elevmassen
Skolen har en overvekt av elever fra overklassen. En lang rekke av skolens elever har blitt skuespillere, forfattere og politikere; blant tidligere elever finner man også flere barn av den danske kongefamilien.
Elever ved skolen kalles «herlovianere»; begrepet benyttes også om tidligere elever. Skolen har idag 450 elever, halvparten er dagelever. Dette er den eneste skolen i Danmark som krever skoleuniform.
Bygningene
Herlufsholms kirke ble første gang oppført omkring 1200. Etter en rekke ombygginger finnes det fortsatt rester av den eldste kirken. Munkecellene fra 1300-tallet finnes også fortsatt. De nåværende bygningene stammer fra omkring 1870. På skolens område ligger det flere andre bygninger, som er flere hundre år gamle.
Herlovianerspråket
Skolens elever, kalt disipler, har sitt eget kodespråk, kalt «herlovianersprog». Det er en spesiell måte å trekke sammen ord på, der bare begynnelsen og slutten blir uttalt. For eksempel blir skolebygning til skygning og museumsbygning til mygning. Hittil har to ordbøker blitt publisert. Noen av ordene er også tatt opp i normalt dansk talemål, som f.eks. «svælling» som er herloviansk for Svane + Ælling.
Vanskeligere er det språket inneholder ord som solie i stedet for smør. Elevene som begynner på skolen blir mobbet hvis de ikke raskt lærer seg kodespråket, og det skapes et hierarki mellom de eldste som behersker kodespråket, og de nye som ikke kan kodeordene. I 1997 startet skolen med International Baccalaureate i tillegg til vanlig, dansk gymnasutdannelse. Mange av skolens nye elever har ikke noe forhold til skolens lange tradisjoner og status. Disse elevene er mindre interessert i å lære seg kodespråket, og det har oppstått en avstand mellom elevene på IB og elevene på tradisjonelt gymnas.
Fredning
Herlufsholm-anlegget ble fredet i 1918, og fredningen ble utvidet i 1945 og 1979. Fredningen omfatter etter dette syv bygninger samt en bro.
Skandale
I 2022 sendte dansk TV 2 en kritisk dokumentar hvor flere tidligere elever fortalte historier om blant annet grov mobbing, vold og voldtekt. Dokumentaren førte til sterke reaksjoner i Danmark. Programmet medførte at skolens rektor ble avskjediget, og skolen sendte ut pressemelding om at noen av skoletradisjonene – deriblant prefekt ordningen – ville bli avskaffet. Måneden etter trakk også skolens styre seg.
Kjente elever
Årstallene i parentes angir elevens avgangsår
Toyotomi Hideyoshi
Toyotomi Hideyoshi (japansk: 豊臣 秀吉; født 26. mars 1537 eller 2. februar 1536 i Nakamura-ku i Japan, død 18. september 1598 på Fushimi-borgen) var japansk krigsherre som i 1590 klarte å samle landet under en sentral ledelse.